Pele le eya ngakeng. Thuša molwetši go ngwala maswao a bolwetši bja gagwe go akaretša le dihlare tšeo a di nwago. Ngwala gape le dipotšišo le ge e le dife tšeo le swanetšego go di botšiša ngaka. Thuša mogwera wa gago go gopola selo le ge e le sefe ka bolwetši bja gagwe goba histori le ge e le efe ya lapa ka bolwetši bjoo. O se ke wa ipotša gore ngaka e šetše e tseba boitsebišo bjoo goba gore e tla botšiša ka bjona. < start="235.271" dur="1.501"> LITLHOKO MOTSENG. SEO U KA SEBELANG HA U LEBAKA > Boitshwaro bjo bobe ke e nngwe ya dilo tše dikgolo tšeo di bakelago batho bohloko le manyami. Eupša melao ya motheo ya Beibele e ka re thuša go phema tše dingwe tša dibaki tšeo tše dikgolo—ka mohlala, go bapala ka lerato le go bogela diswantšho tša batho bao ba sa aparago. Lesogana le lengwe leo le bitšwago Samuel le re: “Go be go le bonolo go bapala ka lerato. Ka dinako tše dingwe ke be ke ikwa gore ga ke kgahlwe ke kgarebe e itšego eupša o hwetše gore yona e a nkgahlegela, gomme seo se be se mpea boemong bja go bapala ka lerato.” Samuel o ile a lemoga gore gantši o be a pharwa ka molato wa gore o bapetše ka lerato, le ge a be a sa dire seo ka maikemišetšo gomme mafelelong seo se ile sa mo dira gore a bapale ka lerato ka boomo. Eupša mokgwa woo o ile wa mo tshwenya. Ga bjale o re: “Mokgwa woo o be o le kotsi ka gobane o be o dira gore ke be le boithati.”